นายกรัฐมนตรี สั่งทุกหน่วยงานเร่งให้ความช่วยเหลือ หลังสถานการณ์อุทกภัยเริ่มคลี่คลาย
นายกรัฐมนตรี สั่งทุกหน่วยงานเร่งให้ความช่วยเหลือ หลังสถานการณ์อุทกภัยเริ่มคลี่คลายนางนฤมล ภิญโญสินวัฒน์ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้ติดตามสถานการณ์อุทกภัยฉับพลัน จากพายุ โพดุล อย่างใกล้ชิด รวมทั้งกำกับดูแลการให้ความช่วยเหลือประชาชนในพื้นที่ต่างๆ ทั้ง 16 จังหวัด ตั้งแต่วันที่ 30 สิงหาคม ซึ่งจนถึงขณะนี้ได้รับรายงานว่า สถานการณ์อุทกภัยเริ่มคลี่คลาย ระดับน้ำได้ลดลงในเกือบทุกจังหวัดที่ได้รับผลกระทบ จากนี้จะต้องเร่งสำรวจความเสียหายทั้งอาคาร บ้านเรือนและพื้นที่เกษตรกรรม โดยได้กำชับให้ทุกหน่วยงาน บูรณาการร่วมกัน ทำงานร่วมกันอย่างใกล้ชิด เพื่อช่วยเหลือและบรรเทาความเสียหายและช่วยเหลือประชาชนได้อย่างทั่วถึงและทันเวลา นายกรัฐมนตรี ยังได้ย้ำขอให้หน่วยงานที่เกี่ยวข้อง ยังคงติดตามเฝ้าระวังสถานการณ์ต่อไปและขอประชาชนที่ได้รับความเสียหายและยังไม่ได้รับความช่วยเหลือติดต่อได้ที่ สายด่วน 1784 ที่พร้อมให้ความช่วยเหลือตลอด 24 ชั่วโมง